NaiveNeuron/SloPal huggingface dataset:
Drucker, Tomáš, minister zdravotníctva SR (2017-11-29):
... či má posudzovaný liek významný vplyv na prostriedky verejného zdravotného poistenia, ktorý je definovaný ako ročná suma úhrad zdravotnými poisťovňami. Cieľom podmienenej kategorizácie novozaraďovaných liekov je minimalizovať riziká vyplývajúce z nedostatku informácií o účinnosti a bezpečnosti lieku v bežnej terapeutickej praxi, ako aj neistoty ohľadom budúceho vývoja nákladov na vysoko nákladné lieky. Časť rizika má byť uvedenými opatreniami prenášaná zo zdravotných poisťovní na držiteľov rozhodnutia o registrácii takýchto liekov. Návrh zákona zavádza podmienky povinného zníženia ceny pri vstupe druhého a tretieho generického alebo biologicky podobného lieku. Cieľom mechanizmu je podnecovať efekt znižovania cien liekov a úhrad zdravotných poisťovní vyplývajúci zo vstupu generických a biologicky podobných liekov na trh. Návrh zákona zahŕňa do limitu spoluúčasti okrem liekov aj zdravotnícke pomôcky a dietetické potraviny s cieľom znížiť finančnú záťaž pacientov, ktorí okrem liekov používajú zdravotnícke pomôcky a dietetické potraviny s doplatkom. Znižuje sa tak finančná záťaž pacientov pri súčasnom zachovaní princípu hospodárnosti nakladania s prostriedkami verejného zdravotného poistenia. Vážený pán predsedajúci, vážené panie poslankyne a vážení páni poslanci, dovoľte mi vysloviť presvedčenie, že tento predložený návrh zákona podporíte. Ďakujem.
Figeľ, Ján, podpredseda NR SR (2014-12-10):
Nech sa páči, Jozef Viskupič.
Zmajkovičová, Renáta, podpredsedníčka NR SR (2012-06-22):
S reakciou na faktické poznámky pán poslanec Madej.
Paška, Pavol, predseda NR SR (2013-12-17):
(Hlasovanie.) 139 prítomných, 80 za, 12 proti, 47 sa zdržalo. Uznesenie sme schválili. Ešte jedno hlasovanie, pán poslanec, o návrhu rozpočtu nákladov na činnosť Fondu národného majetku na roky 2014 – 2016. Dámy a páni, poprosím vás o pozornosť. (Hlasovanie o návrhu uznesenia k návrhu rozpočtu nákladov na činnosť Fondu národného majetku Slovenskej republiky na roky 2014 až 2016 , tlač 753.)
Blanár, Juraj, podpredseda NR SR (2021-11-04):
Pán poslanec Filip Kuffa, môžete odpovedať na faktické.
P. Hrušovský, predseda NR SR: (2003-05-21):
Návrh sme neschválili. Prosím, ďalší návrh.
I. Mikloš, poslanec: (2007-11-27):
Osobné útoky, ktoré použil na nášho poslanca Stanislava Janiša, ktorý bol normálne zvolený do tejto Národnej rady ako každý zo 150 poslancov, sú nízke a nechutné a nehodné predsedu vlády. Tvrdí pán predseda vlády, že vlády vytvárajú strany, ktoré nevyhrali voľby, a že to je kríza parlamentarizmu. Keď bol členom Strany demokratickej ľavice, ktorá takto vstupovala do koaličnej vlády, tak mu to nevadilo. Z SDĽ-ky neodišiel preto, že SDĽ-ka takúto vládu vytvorila, ale preto, že nedostal funkciu ministra a potom funkciu generálneho prokurátora alebo podpredsedu parlamentu. Vtedy to nebola preňho kríza parlamentarizmu. Takže musím povedať, že ma veľmi mrzí, že máme takéhoto predsedu vlády, pretože si myslím, že to je dehonestácia nielen jeho osoby, ale aj inštitútu predsedu vlády. Ďakujem pekne.
Martinák, Ľuboš, poslanec NR SR (2013-03-21):
Prosím, pán predseda, aby ste dali hlasovať o tom, že Národná rada Slovenskej republiky sa uzniesla v súlade s § 73 ods. 3 písm. c) zákona o rokovacom poriadku prerokovať predložený vládny návrh zákona v druhom čítaní.
Hrnčiar, Andrej, podpredseda NR SR (2017-06-20):
Pán poslanec Mizík.
Doležal, Andrej, dočasne poverený minister dopravy SR (2023-03-28):
Ďakujem pekne, pán predsedajúci. Rád by som požiadal o otvorenie rozpravy v tomto bode, a zároveň by som sa rád prihlásil do rozpravy ako prvý. Ďakujem.
Grendel, Gábor, podpredseda NR SR (2021-11-23):
Tak dve faktické poznámky na vystúpenie pána poslanca Kyselicu. Pán poslanec Dostál.
M. Hort, podpredseda NR SR: (2008-07-04):
Konštatujem, že sme schválili preloženie tohto bodu na septembrovú schôdzu. Vzhľadom na skutočnosť, že sme prerokovali všetky body, ktoré sme si schválili do programu tejto schôdze, vyhlasujem teraz trojminútovú prestávku, po jej skončení pristúpime k hlasovaniu. Žiadam všetkých poslancov a poslankyne, aby sa dostavili do rokovacej sály. (Prestávka.) (Po prestávke.)
Senko, Ján, poslanec NR SR (2018-03-13):
Pán predsedajúci, teraz dajte hlasovať o tom, že Národná rada v súlade s rozhodnutím predsedu Národnej rady prideľuje predložený návrh zákona na prerokovanie Ústavnoprávnemu výboru Národnej rady a Výboru Národnej rady Slovenskej republiky pre kultúru a médiá. Za gestorský výbor navrhujem Výbor Národnej rady pre kultúru a médiá a zároveň odporúčam, aby výbory predmetný návrh zákona prerokovali do 4. mája 2018 a v gestorskom výbore do 9. mája 2018. Dajte, prosím, hlasovať.
Figeľ, Ján, podpredseda NR SR (2014-06-24):
Ďakujem pekne. To bol jediný prihlásený kolega do rozpravy písomnou formou. Pýtam sa teraz, či sa niekto hlási do rozpravy ústne. Jeden pán poslanec. Uzatváram možnosť hlásiť sa ďalej. Nech sa páči, Alojz Hlina.
Hort, Milan, podpredseda NR SR (2010-09-07):
Ďakujem pekne. Dávam teraz slovo spravodajcovi, ktorého určil navrhnutý gestorský výbor pre financie a rozpočet, pánovi poslancovi Ivanovi Štefancovi, aby nás aj on oboznámil s vhodnou spravodajskou informáciou. Nech sa páči.
Baránik, Alojz, poslanec NR SR (2022-10-18):
Tak v rýchlosti sa pokúsim reagovať na veci, ktoré boli povedané. Zaujímavo k pani Cigánikovej poviem, že ona síce neuznáva Bibliu, ale uznáva zásady, ktoré sú staršie, ako je Biblia. Sú antické zásady pravdovravnosti a čestného života. To verím, že kolegyňa Bittó Cigániková uznáva a to sú zásady, ktoré Biblia prevzala z antiky. To, že či pápež povedal a nepovedal, a to sa týka aj toho, čo povedal kolega Kuriak, viete, každopádne si myslím, že je jasné, že pápež povedal, že aj LGBTI ľudia sú deti Božie, že si nezaslúžia to, aby sa k nim spoločnosť chovala tak, ako sa napríklad naša spoločnosť k nim chová. A to si myslím, že je leitmotívom tohto celého. A vy tu mne nekážte zvrchu, že niečo v tom zmysle, že vy ste lepší kresťan, ako je niekto iný. Nebojte sa, ja viem, ja mám usporiadaný svoj život na rozdiel od vás. Nechcel by som žiť váš život a predpokladám, že vy ani nie môj. A keď hovoríte, že keď tu niekto hovorí, že aby som mal v úcte pápeža. Ja si nemyslím, že som sa akokoľvek dotkol pápeža tým, čo som hovoril. Lebo to len vy tu to takto vykladáte, ako keby ja som sa choval voči pápežovi nejako urážlivo. Však môže byť spor o tom, že aký bol význam jeho slov. Ale si myslím, že to boli slová kresťana.
Susko, Boris, poslanec NR SR (2014-11-08):
Pani predsedajúca, ďakujem pekne za slovo. Pán poslanec, vy hovoríte o tom, že my tu prednášame čistý populizmus. Ale skúste si vypočuť to, čo ste tu predniesli vy. Hovoríte tu o rôznych fikciách čo sa stane, keď sa niečo stane, ak niečo bude a podobné veci. To, čo ste predniesli, bola znôška rôznych správ, ktoré ste náhodne objavili na internete bez akýchkoľvek konkrétnych argumentov, bez akýchkoľvek konkrétnych informácií, ktoré by podložili tieto informácie, ktoré ste tu bez ladu a skladu poskladali a uviedli. Len jeden príklad za všetky, ktorý preukazuje, že vôbec neviete, o čom hovoríte, je, že ste povedali, že máme zahlasovať za váš návrh na zavedenie hmotnej a trestnoprávnej zodpovednosti primátorov a starostov. Pán poslanec, ale veď primátori a starostovia dávno majú aj hmotnú, aj trestnoprávnu zodpovednosť za svoje konanie. Ďakujem pekne.
Kočiš, Eduard, poslanec NR SR (2021-11-23):
Veľmi pekne ďakujem za slovo, pán predsedajúci. Pán kolega Kyselica, vo vašej rozprave zaznela taká jedna zaujímavá veta. Budem citovať: Kto pozná najlepšie ľudí z regiónov, lepšie ako poslanec z OĽANO? Neviem, či si dokážem na túto otázku odpovedať, ale skúsim si odpovedať takou protiotázkou. Neviem, ako dobre pozná ľudí z regiónov pán kolega poslanec Pročko, ktorý bol natoľko odborne a fundovane zdatný, že ho vaša úderka OĽANO obsadila až do deviatich „výberových“ komisií na výber prednostu okresného úradu. Po viacerých sociálnych sieťach po týchto výberových konaniach, zase poviem v úvodzovkách, kolovali, všetky možné aj nemožné príhody a príbehy, ako sa táto úderka OĽANO na čele s pánom Pročkom počas týchto „výberových konaní“ správala. Nemalo to naozaj nič spoločné s výberovým konaním, s profesionalizáciou, profesionalitou a nejakou transparentnosťou. Jednoducho bola to prachsprostá a úbohá fraška. A to ako protikorupčné hnutie vám naozaj nesvedčí. Ja by som si skôr v týchto výberových komisiách vedel predstaviť, že členmi takejto výberovej komisie, keď už naozaj ste chceli byť iní aj podľa programového vyhlásenia vlády, mali by byť zástupcovia odborov z daného úradu. Mali by tam byť zástupcovia samospráv z daného regiónu, ktorí naozaj poznajú región, a mali by tam byť zástupcovia príslušného ministerstva. A títo ľudia, táto skupina naozaj odborne zdatných a fundovaných ľudí by si mala vypočuť všetkých množných aj nemožných kandidátov na post prednostu daného okresného úradu, ale v žiadnom prípade by tieto veci nemal robiť pán kolega Pročko, ktorý nie je hoden vyberať prednostu okresného úradu nikde.
Kollár, Boris, predseda NR SR (2021-06-23):
S ďalšou faktickou poznámkou vystúpi Štefan Kuffa.
Grendel, Gábor, podpredseda NR SR (2021-01-12):
S faktickou poznámkou pán poslanec Herák.
I. Mikloš, podpredseda vlády a minister financií SR: (2003-12-11):
Vážený pán poslanec, dovoľte mi najskôr uviesť, že v tých pozmeňujúcich návrhoch, ktoré gestorský výbor odporučil schváliť Národnej rade, je aj jeden z návrhov, ktorý by znamenal, ak by prešiel – a ja predpokladám, je veľká pravdepodobnosť, že prejde -, že by sa rezerva znížila aj za účelom navýšenia na vodohospodárske stavby. Konkrétne je to návrh, aby sa znížila rezerva o 40 mil. korún a aby sa prostriedky presunuli na výstavbu vodovodu v regióne Mochoviec, čo súvisí aj s výstavbou Jadrovej elektrárne Mochovce. To hovorím ako príklad. A zároveň chcem povedať, čo sa týka čerpania rezervy, existujú pravidlá čerpania tejto rezervy, na základe ktorých sú posudzované požiadavky, pretože vždy ako to býva zvykom pri verejných výdavkoch, tých požiadaviek na čerpanie rezervy je mnohonásobne viac, ako je množstvo prostriedkov, ktoré z tejto rezervy môžeme uspokojiť a podľa týchto pravidiel sa to bude riadiť aj v budúcnosti a Národná rada bude pravidelne informovaná o tom, na čo sa prostriedky z rezervy vlády Slovenskej republiky použili. A posledná veta, ktorú k tomu chcem povedať, je tá, že môže sa zdať tá rezerva vo výške 670, 900 mil. korún príliš vysoká, ale každý rok je skúsenosť, že sa objavia nepredvídateľné a nepredvídané okolnosti, kde vláda musí mať takú rezervu, aby vedela tieto veci riešiť. Ďakujem pekne.
Bugár, Béla, podpredseda NR SR (2017-11-30):
Pardon. Pán poslanec Vašečka.
P. Paška, predseda NR SR: (2009-10-22):
(Hlasovanie.) 142 prítomných, 82 za, 1 proti, 56 sa zdržalo, 3 nehlasovali. Schválili sme zákon č. 104/2004 Z. z. o spotrebnej dani z vína. Pán poslanec Lukša uvedie v druhom čítaní hlasovanie o návrhu zákona č. 98/2004 Z. z. o spotrebnej dani z minerálneho oleja, tlač 1183. (Hlasovanie o v ládnom návrhu zákona, ktorým sa mení a dopĺňa zákon č. 98/2004 Z. z. o spotrebnej dani z minerálneho oleja v znení neskorších predpisov.)
Matovič, Igor, poslanec NR SR (2010-12-10):
Pán podpredseda Fico, chcem veriť, lepšie povedané, aj verím tomu, že ani vy by ste nechceli mať na Slovensku generálneho prokurátora, ktorý bude zvolený síce v tajnej voľbe... (Prerušenie vystúpenia predsedajúcim.)
Danko, Andrej, predseda NR SR (2019-10-28):
Vážené panie poslankyne, vážení páni poslanci, pristúpime k hlasovaniu, máme toho veľa, tak poprosím o pozornosť. 	Pokračujeme v prerušenom rokovaní hlasovaním v prvom čítaní o návrhu poslancov Kotlebu, Beluského, Chmelára, Nehézovej a Kecskésa na vydanie zákona, ktorým sa mení a dopĺňa zákon č. 461/2003 Z. z. o sociálnom poistení, tlač 1680, bod 94 schváleného programu. Spravodajkyňou je členka výboru pre sociálne veci pani Gaborčáková, nech sa páči. Prosím ju, aby uviedla hlasovanie. Pripraví sa poslanec Marosz k druhému zákonu. (Hlasovanie o návrhu poslancov Národnej rady Slovenskej republiky Mariana Kotlebu, Martina Beluského, Mariána Chmelára, Jany Nehézovej a Jána Kecskésa na vydanie zákona, ktorým sa mení a dopĺňa zákon č. 461/2003 Z. z. o sociálnom poistení v znení neskorších predpisov , tlač 1680.)
K. Tóthová, poslankyňa: (2008-12-03):
Problém je v tom, že keď niekto študuje spis, že sa môže v stručnejšej písomnej podobe zorientovať v ňom ako v množstve strán, ktoré sa neraz realizujú tak, že nie je zrejmé, čo chce niekedy  obžalovaný povedať. A neraz aj advokáti pri svojich rečiach, aby urobili akosi dobrý dojem, tak trikrát opakujú to isté v tej istej variácii. Čiže v každom prípade ja si myslím, zefektívnenie spočíva v tom, vypočuté, priebeh nahratý, predseda senátu podstatu zhrnie, nahrá na ďalšiu disketu a tá ďalšia disketa sa dostane do písomnej podoby a vedľa existuje disketa, ktorá všetko zaznamenáva vrátane mnou spomenutého zakašľania. Ďakujem za pozornosť.
Tabák, Romana, poslankyňa NR SR (2020-07-23):
Ďakujem za slovo, pán predsedajúci. Príjemné dobré ráno, vážené poslankyne, vážené poslanci a tiež ctený minister. Vzhľadom k tomu, že je skoro pol štvrtej ráno, svoje vystúpenie skrátim. Ako najmladšia poslankyňa a prvá tenistka v parlamente musím uznať, že snaha o vyvodenie politickej zodpovednosti voči premiérovi je namieste. Najvyšší predstavitelia tejto krajiny by mali byť vzorom pre ostatných obyvateľov. Je správne (ruch v sále a zaznievanie gongu), že máme dnes možnosť rozhodnúť o jeho osude. (Neutíchajúci ruch v sále a zaznievanie gongu.) Nechcem nijakým spôsobom ospravedlňovať ani spochybňovať fakt, že jeho diplomová práca nie je v poriadku. Na druhej strane chcem povedať, že si ho vážim nie pre jeho vysokoškolský titul, ale preto, aký je a čo v súčasnosti robí pre Slovensko. Dostal silný mandát. Ani nie pred piatimi mesiacmi. Vo voľbách získal sám cez 400-tisíc preferenčných hlasov a nebolo to na základe jeho vysokoškolského vzdelania. Ak by sme dnes oňho ako premiéra prišli, jednou z alternatív sú aj predčasné parlamentné voľby a opätovný návrat strany, ktorá tu vládla 12 rokov a má na pleciach vyše dvesto káuz. Slovensko čakajú dôležité časy, kde musí byť pripravené na čerpanie eurofondov v oveľa väčšom objeme, ako to bolo doposiaľ. Za predchádzajúcej vlády sa naša krajina prepadla na predposledné miesto v efektivite čerpania eurofondov v rámci celej Európskej únie. Na predposledné miesto. Viem, že takúto alternatívu pre náš štát nechcem. Ako bývalú tenistku ma tréneri učili bojovať až do poslednej lopty. Náš súper dnes možno vyhral nejaký ten game-dva, avšak hrá sa do poslednej loptičky a ja pevne verím, že tento súboj vyhráme. A preto Igora Matoviča vo funkcii podržím a som presvedčená, že tento deň, toto ráno našu koalíciu ešte viac zjednotí. Ďakujem.
Čaplovič, Dušan, poslanec NR SR (2015-03-11):
Nemienil som vystúpiť, ale chcel by som v podstate zareagovať na pána poslanca Blanára a podporiť ho v jeho názore. A predovšetkým k tomu, že on reagoval a mal právo reagovať na nezmysly a útoky na dve Ficove vlády od pána poslanca Beblavého. Takže sa, prosím vás pekne, nečertite, že mal možnosť ako poslanec na tieto jeho nezmysly a nepravdy reagovať. Keď som prišiel na školstvo v roku 2012, bol odbor pre odborné vzdelávanie regionálneho školstva takmer zdecimovaný, nepracovala poriadne Rada pre odborné vzdelávanie, Štátny inštitút odborného vzdelávania bol pripravený na odstrel. Takto ste sa za vlády Ivety Radičovej chovali k odbornému školstvu. A ešte aby som podčiarkol jednu vec, lebo je to veľmi dôležité, pretože som dostal najnovšie informácie, štatistiky o platoch pedagogických a odborných zamestnancov v prenesených v kompetenciách, to sa týka predovšetkým aj odborného školstva: v roku 2010 a na rok 2011 sa znížili platy pedagogických aj odborných zamestnancov; a oproti roku 2012 až 2014 narástli pedagogickým zamestnancom platy o 172 eur a 180,5 eura pre pedagogických zamestnancov. Nebývalý nárast sa urobil vďaka tomu, že sme išli do tarifných platov a že sme tieto veci zabezpečili, čo ste vy v minulosti nezabezpečovali. Ďakujem veľmi pekne.
P. Paška, predseda NR SR: (2008-05-22):
(Hlasovanie.) 114 prítomných, 32 za, 67 proti, 15 sa zdržalo. Návrhy sme neprijali.
Paška, Pavol, predseda NR SR (2013-11-26):
Pán poslanec Mičovský.
Mihál, Jozef, poslanec NR SR (2018-10-17):
Ďakujem, oceňujem tento váš príspevok, veľmi dobre ste argumentovali, to treba uznať. Ja k tomu ako skúsim pridať, áno, prostriedky do športu sa významným spôsobom za posledných päť, šesť rokov zvýšili, to je fakt, nepopierateľný fakt. Kam tie peniaze idú? No idú samosprávnym spôsobom na rozhodovanie športovým zväzom. Čo hovoria moje skúsenosti z diskusií? Športové zväzy teda majú viac peňazí, ale nedávajú ich profi športu, spoliehajú sa na to, že ten profi šport si peniaze nájde sám. Dávajú to, povedzme, do mládeže, do reprezentácie, možno niektorí do lepšieho vybavenia svojich kancelárií, no nechcem nikoho odsudzovať vopred a paušalizovať. A riešením, to som naznačil, riešením by mohol byť ten super odpočet, aby sponzori mali atraktívnejšie podmienky. Samozrejme, že čosi sa stratí na vybraných daniach z príjmov firiem alebo súkromných osôb, ale takýmto pákovým efektom by sa vlastne získali tie peniaze, ktoré vedia získať profi kluby. Mládeži tieto peniaze získať neviete. Ale profi klub vie osloviť sponzora, ktorý keď bude mať aj určité väčšie daňové výhody, ochotnejšie tie peniaze dá. A to by mohlo byť riešenie. A ešte k tej samotnej podstate platenia odvodov za profi športovcov, to, čo som ja pomenoval v tom mojom príspevku, no to je náš rokovací poriadok, máte málo času, musíte povedať všetko a občas aj zabudnete a občas aj musíte skončiť. Jedno z riešení, aby štát platil z minimálnych vymeriavacích základov odvody, ale ešte iné riešenie existuje, o ktorom sa budem baviť aj na tej konferencií, to je, aby sa platilo z minimálneho základu.
Kolíková, Mária, ministerka spravodlivosti (2020-11-26):
Prosím.
Zmajkovičová, Renáta, podpredsedníčka NR SR (2013-09-18):
Pán poslanec Chren.
M. Záhumenský, poslanec: (2008-03-27):
Ale máš enormný strach o likvidáciu poľnohospodárskych podnikov. Ja si myslím, že práve počas tvojej vlády došlo k významnej likvidácii poľnohospodárstva a najmä došlo k likvidácii živočíšnej výroby a tým došlo k vytvoreniu obrovského množstva šedých parkov. Na Slovensku máme množstvo fariem, ktoré sú zlikvidované, ktoré sú dnes ruinami, sú to smetiská, ktoré je možné využiť na priemyselné parky. Sú to desiatky hektárov pôdy, ktoré sú takýmto spôsobom zdevastované. Je to pôda, ktorá je zastavaná, ktorú netreba vynímať, za ktorú netreba platiť. To znamená, ty nestraš poľnohospodárov tým, že budú musieť platiť za vysporiadanie svojich pozemkov pod farmami, lebo dnes je to zastavaná plocha, za tú netreba platiť. Je pravda, že momentálne neprebieha predaj. Ale verím, že v krátkom čase sa aj ten spustí a budú sa môcť dovysporiadať. Ale dojímavé je, že sa obávaš o južné oblasti Slovenska. Práve na južných oblastiach Slovenska došlo k najvýznamnejšej likvidácii živočíšnej výroby. Došlo k veľkým likvidáciám fariem, Gemerský región, Zemplínsky región, dnes tam takmer nie je živočíšna výroba. A tam je najviac práve občanov maďarskej národnosti. Myslíš si, že majú krátku pamäť títo občania, čo si im spôsobil? Že si spôsobil likvidáciu práve toho, čomu si mohol pomôcť v rozvoji? Ja si myslím, že to je farizejstvo.
Grendel, Gábor, podpredseda NR SR (2021-01-12):
Pán poslanec Kremský s faktickou poznámkou.
Pčolinský, Peter, doterajší podpredseda NR SR (2023-10-25):
Pán poslanec Tibor Gašpar.
Pčolinský, Peter, podpredseda NR SR (2023-03-21):
Hlasujeme o pridelení výborom a pridelení, určení gestorského výboru. Prezentujeme sa a hlasujeme. (Hlasovanie.) Prítomných 139, za 130, proti nikto, zdržalo sa 7, nehlasovali 2. Uvedený návrh sme schválili. Budeme pokračovať hlasovaním v prvom čítaní o návrhu poslancov Pellegriniho, Sakovej, Tomáša, Rašiho, Šutaj Eštoka na vydanie zákona, ktorým sa dopĺňa školský zákon, tlač 1482, bod 93 schváleného programu. Dávam slovo spravodajcovi, ktorého určil navrhnutý gestorský výbor pre vzdelávanie, vedu, mládež a šport, poslancovi Augustínovi Hambálkovi, aby hlasovanie uviedol. [Hlasovanie o návrhu poslancov Národnej rady Slovenskej republiky Petra Pellegriniho, Denisy Sakovej, Erika Tomáša, Richarda Rašiho a Matúša Šutaj Eštoka na vydanie zákona, ktorým sa dopĺňa zákon č. 245/2008 Z. z. o výchove a vzdelávaní (školský zákon) a o zmene a doplnení niektorých zákonov v znení neskorších predpisov a ktorým sa mení a dopĺňa zákon č. 571/2009 Z. z. o rodičovskom príspevku a o zmene a doplnení niektorých zákonov v znení neskorších predpisov , tlač 1482.]
Žiga, Peter, minister hospodárstva SR (2018-10-16):
Ďakujem pekne, pán predsedajúci. Týmto vládnym návrhom zákona sa implementuje nariadenie Európskeho parlamentu a Rady EU 2017/1369 zo 4. júla 2017, ktorým sa stanovuje rámec pre energetické označovanie a zrušuje smernica 2010/30. Vládny návrh zákona upravuje dohľad nad dodržiavaním povinností dodávateľa a predávajúceho pri sprístupňovaní energeticky významného výrobku na trh, ako aj sankcie za ich porušenie. Ďalšie podrobnosti a povinnosti pre konkrétny typ energeticky významného výrobku ustanoví Európska komisia v priamo účinných delegovaných nariadeniach. Návrhom zákona sa má zamedziť, zároveň zabezpečiť súlad so smernicou Európskeho parlamentu a Rady 2005/29 z 11. mája 2005 o nekalých obchodných praktikách podnikateľov voči spotrebiteľom na vnútornom trhu, a ktorou sa mení a dopĺňa smernica Rady 8004/450, smernica Európskeho parlamentu a Rady 97/7, 98/27 a 2002/65 a nariadenie Európskeho parlamentu a Rady 2006/2004. Predložený návrh zákona bude mať pozitívny vplyv na rozpočet verejnej správy, nepredpokladá vplyvy na podnikateľské prostredie, životné prostredie, informatizáciu spoločnosti ani žiadne sociálne vplyvy a vplyvy na služby verejnej správy pre občana. Ďakujem pekne, pán predsedajúci, skončil som.
Kollár, Boris, predseda NR SR (2023-02-02):
Prosím, prezentujme sa a hlasujeme. To je o tých deťoch v nemocniciach a rodičoch, samozrejme. (Hlasovanie.) Prítomných 133, za 115, proti 1, zdržalo sa 12, nehlasovali 5. Konštatujem, že Národná rada sa uzniesla, že tento návrh zákona prerokuje v druhom čítaní . Pristúpime teraz k hlasovaniu o pridelení návrhu výborom a určení gestorského výboru, ako aj lehoty na jeho prerokovanie. Prosím spravodajcu, aby uviedol hlasovanie.
P. Hrušovský, predseda NR SR: (2003-10-31):
Pristúpime k rokovaniu o ďalších bodoch programu. Chcem vás, páni poslanci, poprosiť, aby sme ešte prerokovali tri návrhy, ktorých predkladateľmi sú poslanci Národnej rady, aby sme potom prerušili rokovanie pri zákonoch, ktoré súvisia s organizáciou miestnej štátnej správy a rokovanie o návrhoch zákonov by sme začali ako prvé body v utorok budúci týždeň. Chcem teraz poprosiť, aby za skupinu navrhovateľov pán poslanec Vavrík uviedol a odôvodnil návrh skupiny poslancov Národnej rady Slovenskej republiky na vydanie zákona, ktorým sa mení a dopĺňa zákon č. 161/1998 Z. z. o Komore kominárov Slovenska a o zmene a doplnení zákona č. 455/1991 Zb. o živnostenskom podnikaní (živnostenský zákona) v znení neskorších predpisov. Nech sa páči, pán poslanec Vavrík. R. Vavrík, poslanec: Vážený pán predseda, ctené kolegyne, kolegovia, vážení prítomní, budem veľmi stručný, aby som dlho Národnú radu neobťažoval. Paradoxne v návrhu novely zákona o Komore kominárov sa vôbec nedotýkam činnosti komory a na činnosť komôr mám názor zhruba zhodný s tým, aký dnes tlmočí podpredseda vlády Lipšic. Predsa len som sa odhodlal aj so skupinou poslancov podať tento návrh zákona, nakoľko odborná spôsobilosť kominárov, ktorá bola daná práve zákonom o komorách, práve Komore kominárov, bol upravený vyhláškou, ktorá vychádzala zo zákona o ochrane pred požiarmi. Tento starý zákon sme zrušili a od 1. apríla 2002 sme prijali nový zákon o ochrane pred požiarmi, a tým pádom a následne nebola vydaná žiadna vykonávacia vyhláška k tomu, ako prebieha odborná príprava kominárov, ako sa udeľujú osvedčenia, ako strácajú platnosť a dnes je právne vákuum alebo legislatívne vákuum a niet právnickej ani fyzickej osoby, ktorá by vydávala skúšku odbornej spôsobilosti novým kominárom. Preto predkladáme tento návrh, ktorý výsostne rieši len odbornú prípravu kominárov, a nazdávame sa, že týmto návrhom sa odstráni to vákuum, ktoré dnes existuje. Drobné pripomienky, ktoré k tomuto návrhu boli už pri prvom čítaní, sú zhmotnené práve v tých 14 pozmeňujúcich návrhoch, ktoré máte možnosť si preštudovať v spoločnej správe. Tie návrhy boli spracované konsenzom medzi koaličnými a opozičnými poslancami, ktorých pri tomto pozmeňujúcom návrhu zastupoval pán poslanec Vážny a so všetkými pozmeňujúcimi návrhmi, ktoré sú uvedené v spoločnej správe, za predkladateľov mi dovoľte vysloviť súhlas. V závere mi nezostáva nič iné len poprosiť vás, ctení kolegovia a kolegyne, aby ste tento návrh novely zákona o Komore kominárov teraz v druhom čítaní pri hlasovaní podporili. Pán predseda, toľko všetko, za predkladateľov ďakujem za udelené slovo.
Zmajkovičová, Renáta, podpredsedníčka NR SR (2012-10-29):
Pán poslanec Droba, budete reagovať? (Reakcia poslanca.) Áno, ale musíte sa zahlásiť. Nech sa páči.
Sulík, Richard, predseda NR SR (2011-09-14):
Ďakujem. Otváram rozpravu. Nedostal som žiadnu písomnú prihlášku. Pýtam sa, kto sa chce prihlásiť ústne? Žiaden poslanec. Vyhlasujem rozpravu za skončenú. Chce zaujať stanovisko navrhovateľ? Nie. Spravodajca? Nie. Prerušujem rokovanie o tomto bode programu. Ďalším bodom programu je druhé čítanie o vládnom návrhu zákona, ktorým sa mení a dopĺňa zákon č. 194/1998 Z. z. o šľachtení a plemenitbe hospodárskych zvierat a o doplnení zákona č. 455/1991 Zb. o živnostenskom podnikaní. Vládny návrh zákona je uverejnený ako tlač 409 a spoločnú správu výborov máte ako tlač 409a. Pán minister, prosím, odôvodnite vládny návrh zákona. A poprosím pána poslanca Muránskeho, ktorý je spoločným spravodajcom, aby zaujal miesto pre spravodajcu. Nech sa páči. (Rokovanie o vládnom návrhu zákona, ktorým sa mení a dopĺňa zákon č. 194/1998 Z. z. o šľachtení a plemenitbe hospodárskych zvierat a o zmene a doplnení zákona č. 455/1991 Zb. o živnostenskom podnikaní (živnostenský zákon) v znení neskorších predpisov , tlač 409.)
Bugár, Béla, podpredseda NR SR (2018-10-23):
Nech sa páči, prezentujme sa a hlasujme. (Hlasovanie.) Prítomných 147, za 133, zdržali sa 14. Návrh bol schválený. Prosím teraz pána poslanca Chomu, aby uviedol hlasovanie v prvom čítaní o návrhu poslancov Antala, Jakaba, Balódiho a Bastrnáka na vydanie zákona, ktorým sa mení a dopĺňa zákon č. 369/1990 Zb. o obecnom zriadení (tlač 1158). (Hlasovanie o návrhu poslancov Národnej rady Slovenskej republiky Petra Antala, Eleméra Jakaba, Ladislava Balódiho a Tibora Bastrnáka na vydanie zákona, ktorým sa mení a dopĺňa zákon Slovenskej národnej rady č. 369/1990 Zb. o obecnom zriadení v znení neskorších predpisov , tlač 1158.)
Grendel, Gábor, podpredseda NR SR (2023-05-10):
Na vystúpenie pána poslanca Dostála dve faktické poznámky. Končím možnosť prihlásiť sa s ďalšími. Pán poslanec Ján Mičovský ako prvý.
Kerekréti, Ján, poslanec NR SR (2020-07-15):
Prosím, pán predsedajúci, dajte hlasovať o tom, že Národná rada sa uzniesla v súlade s § 73 ods. 3 písm. c) zákona o rokovacom poriadku prerokovať predložený návrh zákona v druhom čítaní.
Procházka, Radoslav, poslanec NR SR (2013-09-18):
Ďakujem pekne. Pán predseda, vy viete, že ja tento inštitút využívam veľmi zdržanlivo, približne raz ročne, a toto nie je žiadna osobná urážka ani osobný atak na vás a ani nechcem byť malicherný. Však všetci chceme ísť domov. Ale zákon hovorí úplne jednoznačne. Hlasuje sa po skončení rozpravy, ak sa Národná rada nerozhodne inak. Národná rada sa inak nerozhodla. Paragraf 66 zákona o rokovacom poriadku: „Stanoviská poslaneckého grémia majú pre Národnú radu, jej orgány a predsedu povahu odporúčaní.“ Parlamentný bufet je za tými dverami, toto je rokovacia sála Národnej rady a tu musí platiť zákon o rokovacom poriadku. To znamená, (potlesk) že je základnou povinnosťou členov vlády Slovenskej republiky byť na hlasovaní, ktoré tu a teraz musí nasledovať. To, že odišli ešte pred začiatkom rozpravy, je donebavolajúca hanba! Ale ak nie sú schopní prísť ani len na hlasovanie... (Prerušenie vystúpenia časomerom.)
Jurinová, Erika, podpredsedníčka NR SR (2015-11-20):
Vyhlasujem rozpravu za skončenú. Pán navrhovateľ sa chce vyjadriť. Nech sa páči.
Jurinová, Erika, podpredsedníčka NR SR (2014-01-29):
Ďakujem všetkým, ktorí okomentovali môj príspevok. Mne sa žiada len povedať, že som presvedčená o tom, že došlo k totálnemu poníženiu úradu ombudsmanky, verejnej ochrankyne práv. Aj v príspevku som povedala, že už dlhodobo vidno stav podceňovania nielen jej osoby, ale aj samotného úradu. Mne je to až veľmi nepríjemné možno práve preto, že je na tomto poste žena, ako sa ku nej chováte. Ale to súvisí možnože naozaj s celkovým nastavením vaším, našich kolegov inak z vládnej strany. A je mi to dosť ľúto. V žiadnom prípade, zopakujem, si nedovolím hodnotiť zákrok, pretože podrobnosti nepoznám. Nemala som čas sa s ním zoznámiť tak, aby som sa k tomu relevantne vyjadrila. Ale každopádne to, čo nasledovalo po tom zastavení sa nad postom ombudsmanky, je tá druhá polovička, čo ste možno nazvali, pán kolega Martvoň, že právničinou, do ktorej sa takisto síce až tak nevyznám, ale myslím si, že v tomto smere je potrebné urobiť naozaj veľký krok a nastaviť Trestný zákon tak, aby boli postihnuteľné aj skupiny, ktoré sa práve nenazývajú ako extrémistické skupiny. To týmto, čo som povedala, aj chcem urobiť. Naozaj pozývam na diskusiu všetky politické strany. Je to možnože výmysel, ktorý spoločnými silami vieme dotiahnuť do konca tak, aby sa naozaj naše deti nemuseli báť sedieť v krčme. Tým nechcem povedať, že chceme, aby sedeli v krčme, určite nie, ale aby sa nebáli vôbec chodiť po uliciach. Keď som sa rozprávala s mojou kamarátkou, ktorá žije v Bratislave, povedala, že v štrnástich mala obdobie, kedy dostávala na držku bežne počas chôdze po ulici. Tak hádam toto nechceme, by sa... (Prerušenie vystúpenia časomerom.)
M. Číž, podpredseda NR SR: (2009-04-22):
Teraz vystúpi za poslanecký klub KDH pán poslanec Fronc.
Grendel, Gábor, podpredseda NR SR (2022-02-25):
Prezentujme sa a hlasujme. (Hlasovanie. Potlesk.) Prítomných 113 poslancov, za 112, proti nikto, nezdržal sa nikto, 1 nehlasoval. Konštatujem, že sme toto uznesenie schválili. Pristúpime k nasledujúcemu bodu programu 59. schôdze, ktorým je návrh vlády na skrátené legislatívne konanie o vládnom návrhu zákona o niektorých opatreniach v súvislosti so situáciou na Ukrajine . Návrh vlády je pod tlačou 918. V zmysle uznesenia vlády teraz prosím pani ministerku kultúru Slovenskej republiky Natáliu Milanovú, aby návrh vlády odôvodnila.
P. Paška, predseda NR SR: (2009-04-29):
(Hlasovanie.) 130 prítomných, 90 za, 1 proti, 39 sa zdržalo. Tieto návrhy sme schválili.
B. Bugár, podpredseda NR SR: (2001-11-29):
B. Schmögnerová, ministerka financií SR: Tak sa vrátim k argumentácii, ktorou som začala, lebo sa mi zdá, že zavádzate verejnosť, zavádzate verejnosť v tom smere, aby zrejme pozabudla na to, koľko nás stojí a bude stáť, pretože tento proces bude trvať niekoľko rokov, reštrukturalizácia finančného sektora. A teraz sa dotknem nie súkromnej banky, ktorou je Devín banka a bola Devín banka, ale štátnych bánk, štátnych bánk, ktoré sa dostali do tejto situácie práve v predchádzajúcom volebnom období a zopakujem, boli to Všeobecná úverová banka a Slovenská sporiteľňa a čiastočne aj Investičná rozvojová banka. (Krik v sále.)
Figeľ, Ján, podpredseda NR SR (2014-03-27):
Ďakujem pekne. Ďalším a posledným prihláseným do rozpravy je... (Reakcia z pléna.) Faktická? Tak treba počas vystúpenia sa prihlásiť do faktických. Nech sa páči, Július Brocka.
I. Mikloš, podpredseda vlády a minister financií SR: (2004-02-03):
A pán poslanec Maxon navrhol vlastne to isté čo pri zákone o pive, čiže k tomu sa tiež už vyjadrovať nebudem. Čiže jediný, v tomto zmysle nový návrh podal pán poslanec Burian, ku ktorému by som chcel povedať toľko. To obmedzenie, pán poslanec, ktoré je v tom vládnom návrhu, je dané preto, že sme museli rešpektovať konkrétnu smernicu Európskej únie č. 2003/17 EC o kvalite motorových palív. Táto smernica udáva maximálne možné podiely k prímesi týchto rastlinných olejov v palivách a podľa tejto smernice tie percentuálne obmedzenia 7,2 % a 5 % sú vlastne maximálne možnými, aké je možné z hľadiska smernice Európskej únie a pravidiel akceptovať. Čo sa týka účinnosti, tam sme vychádzali najmä z toho, že tie činnosti alebo výroba tohto bude licencovaná a musia byť vytvorené predpoklady. Ale keďže akceptujem, že aj z vášho pozmeňujúceho návrhu vyplýva, že už existujú takíto výrobcovia, tak tam si viem predstaviť akceptáciu tej časti, ktorá vlastne posúva tú účinnosť, ktorá urýchľuje účinnosť tohto zákona tak, aby v tej, ale nami navrhovanej miere obmedzenejšej bolo možné do tých percentuálnych podielov vlastne toto takýmto spôsobom zdaňovať. Čiže potom by vlastne bolo možné akceptovať ten druhý pozmeňujúci návrh, ktorý hovorí o zmene účinnosti, ale nie ten, ktorý hovorí o tom, že v akejkoľvek miere je možné vlastne tieto prímesi dávať. Ďakujem pekne.
Sulík, Richard, predseda NR SR (2010-12-01):
Poprosím, hlasujte teraz o skrátení lehoty. (Hlasovanie.) Zo 147 prítomných poslancov hlasovalo 78 za, 2 boli proti, 67 sa zdržali. Tento návrh bol schválený.
Hrušovský, Pavol, predseda NR SR (2011-12-21):
Páni poslanci, o návrhu budeme hlasovať. Nevidím žiadne ďalšie prihlášky poslancov k navrhnutému bodu programu. Prosím, budeme teraz hlasovať o návrhu pána poslanca Kalista, ktorý odporúča, aby sme zaradili na program rokovania zákon o poľovníctve. Prosím, prezentujme sa a hlasujme. (Hlasovanie.) 129 prítomných, 27 za návrh, 6 proti, 91 sa zdržalo, 5 nehlasovalo. Návrh sme neschválili. Teraz budeme hlasovať o návrhu programu zaradeného na program 27. schôdze a vyjadrením súhlasu s prerokovaním týchto bodov. (Hlasovanie.) 132 prítomných, 129 za návrh, 3 nehlasovali. Schválili sme návrh. Panie poslankyne, páni poslanci, na základe schváleného programu 27. schôdze teraz pristúpime k druhému čítaniu o zákone z 1. decembra, ktorým sa mení a dopĺňa zákon o platových pomeroch niektorých ústavných činiteľov, ktorý pán prezident vrátil Národnej rade na opätovné prerokovanie. Návrh máte rozdaný ako tlač 605. Poprosím teraz pani poslankyňu Aštaryovú, aby z poverenia výboru pre financie a rozpočet informovala Národnú radu o výsledku prerokovania vráteného zákona vo výbore pre financie a rozpočet. Nech sa páči, pani poslankyňa. (Rokovanie o zákone z 1. decembra 2011, ktorým sa mení a dopĺňa zákon Národnej rady Slovenskej republiky č. 120/1993 Z. z. o platových pomeroch niektorých ústavných činiteľov Slovenskej republiky v znení neskorších predpisov, vrátenom prezidentom Slovenskej republiky na opätovné prerokovanie Národnou radou Slovenskej republiky , tlač 605.)
Kazda, Radovan, poslanec NR SR (2022-06-14):
Ďakujem. Vážené panie poslankyne, vážení páni poslanci, vážení prítomní, Výbor Národnej rady Slovenskej republiky pre hospodárske záležitosti ma určil za spravodajcu k vládnemu návrhu zákona, ktorým sa mení a dopĺňa zákon č. 144/2013 Z. z. o obchodovaní s určenými výrobkami, ktorých držba sa obmedzuje z bezpečnostných dôvodov a ktorým sa mení zákon Národnej rady Slovenskej republiky č. 145/1995 Z. z. o správnych poplatkoch v znení neskorších predpisov v znení neskorších predpisov a ktorým sa mení a dopĺňa zákon č. 190/2003 Z. z. o strelných zbraniach a strelive a o zmene a doplnení niektorých zákonov v znení neskorších predpisov, tlač 1020. V súlade s § 73 ods. 1 rokovacieho poriadku podávam v prvom čítaní spravodajskú informáciu o predmetnom návrhu zákona. Konštatujem, že uvedený návrh spĺňa náležitosti podľa rokovacieho poriadku a legislatívnych pravidiel tvorby zákonov. Zo znenia návrhu zákona je zrejmý účel navrhovanej úpravy. Vychádzajúc z oprávnení, ktoré pre mňa ako spravodajcu vyplývajú z § 73 zákona o rokovacom poriadku, odporúčam, aby sa Národná rada po všeobecnej rozprave uzniesla na tom, že návrh zákona prerokuje v druhom čítaní. V súlade s rozhodnutím predsedu Národnej rady Slovenskej republiky navrhujem, aby návrh zákona prerokovali výbory: ústavnoprávny, výbor pre hospodárske záležitosti a výbor pre obranu a bezpečnosť. Za gestorský výbor navrhujem Výbor Národnej rady pre hospodárske záležitosti. Odporúčam, aby výbory predmetný návrh zákona prerokovali do 9. septembra 2022 a v gestorskom do 12. septembra 2022. Pán predseda, otvorte, prosím, všeobecnú, podpredseda, predsedajúci, otvorte, prosím, všeobecnú rozpravu.
V. Veteška, podpredseda NR SR: (2005-01-18):
Nech sa páči, pán poslanec Jarjabek.
K. Tóthová, poslankyňa: (2002-05-23):
I. Presperín, podpredseda NR SR: Pani poslankyňa, váš čas, ktorý ste mohli využiť na doplňujú otázku...
Žiga, Peter, podpredseda NR SR (2023-12-06):
Vyhlasujem týmto rozpravu za skončenú. Chcem sa opýtať pána navrhovateľa, či chce zaujať stanovisko.
Pročko, Jozef, poslanec NR SR (2021-02-25):
Ďakujem. Milan, no keby si tu bol od rána a vypočul si, že celoplošné testovanie uškodilo tomuto národu a celoplošné testovanie naopak znížilo, to boli najlepšie výsledky počas, po celoplošnom testovaní. To keby si bol od rána a vypočul si tie nadávky, vypočul si tie, to tancovanie na hroboch mŕtvych, to bola katastrofa. Ale ja ťa chcem pochváliť, že si naozaj pekne ukázal aj Peťa Pellegriniho, ktorý keď potrebuje byť svätý, je svätý, keď potrebuje byť komunista, je komunista. Peťo Pellegrini keď potrebuje, tak povie, že nebudeme rozdávať rúška, ale keď nepotrebuje, tak nerozdáva rúška. Dnes tu zaznela taká perfektná poznámka, že bola disciplinovať, áno, ale to je to katastrofálne, prečo tento núdzový stav potrebujeme, pretože naozaj, či je už to Kotleba a jeho ĽSNS, HLAS, či čo sú to, či je to už smerohlas, či je to už Harabin a ďalší, Danko, tak to je 
89-tisíc voličov. Táto skupinka týchto opozičných buričov a podnecovačov zla, Kotleba, smerohlas, pele, Fico a ďalší, títo ľudia nerobia nič iné, len si získavajú politické body takýmto spôsobom. Presne dnes som, to bolo krásne povedané, pred chvíľou Potocký, potrebujeme spojiť ten národ. Preto je to vo svete také dobré, lebo tá opozícia pomáha, ale tu chce opozícia vládnuť. Tu chce opozícia opäť robiť to, čo robila, kradnúť! Preto potrebujeme núdzový stav a ten núdzový stav je dôležitý najmä preto, aby to zdravotníctvo neskolabovalo. Dnes tu už stokrát ste počuli, že tuná naozaj rozkradli to zdravotníctvo, ale celý východ. A tak to je. Ja chcem len poprosiť všetkých občanov, ktorí toto budú počúvať, núdzový stav im nijako neublíži, práve naopak pomôže, a prosím, spojme sa!
P. Hrušovský, predseda NR SR: (2005-12-13):
(Hlasovanie.) 140 prítomných, 27 za, 25 proti, 85 sa zdržalo, 3 nehlasovali. Návrh sme neschválili. Budeme hlasovať o druhom návrhu...
Hrušovský, Pavol, podpredseda NR SR (2011-09-14):
Hlasujeme. Nekomentujte, pán poslanec, hlasovanie. (Ruch v sále.) Hlasujeme, páni poslanci. (Hlasovanie.) 138 prítomných, 86 za návrh, 4 proti, 46 sa zdržalo, 2 nehlasovali. Bod 11 zo spoločnej správy sme schválili. Prosím o kľud v rokovacej sále, páni poslanci. Páni poslanci! Pán spoločný spravodajca, máte slovo.
Bernaťák, Tibor, poslanec NR SR (2018-09-19):
Ďakujem. Pán Dostál, keď čítate stanovy SNS, tak ich čítajte poriadne, pretože, pretože je tam napísané, ja to prečítam teraz priamo zo stanov, ktorí sú členmi predsedníctva, je jasne dané, a na zasadnutí predsedníctva sa okrem členov zúčastňujú aj predseda, ÚKR-ka, čiže rozhodcovské komisie a členov..., a predseda ústrednej kontrolnej a revíznej komisie. To znamená, nie sú členovia, oni sú tam len prítomní ako nečlenovia. Bodka.
Bihariová, Irena, poslankyňa NR SR (2024-01-24):
Ďakujem pekne. Ja som rada, teda že si vystúpil, Martin, lebo chvíľku pred tým sa mi zdalo, že upadneme do trošku dadaistického žánru (povedané so smiechom), a som teda rada, že si tomu dôvtipom tebe vlastným zase vrátil vecnú, vecnú úroveň. Napriek tomu teda, že ja sa zásadne vždy vyjadrujem z tohto miesta iba teda argumentami v intenciách práva a legislatívy, tak si dovolím teda tentokrát byť trochu osobná aj ja. Veľakrát tu zaznieva, a koniec-koncov teda aj, aj poslanec Dubéci to naznačil, taká tá polemika, že čo môže byť motiváciou predkladania takéhoto zákona a koho to je motivácia hlavná a tak ďalej, prepáčte, ja si osobne nemyslím, že v tom je pomsta, dokonca si nemyslím, že je to nejaká naozaj že urputná snaha zachraňovať vlastných ľudí, lebo to je také typické, viete, pretež... také tie typické talianske mafiánske klany, kde to takto funguje, taká tá lojalita. Ja si skôr myslím, že to môže byť úplne, úplne praobyčajná ľudská, ľudský pocit skrivodlivosti, že proste prišlo k nejakým nespravodlivo použitému... použitie, použitiu Trestného zákona proti teda dotknutým osobám, a akokoľvek ľudsky by som to dokázala pochopiť, dokonca akokoľvek by som na túto chvíľu pristala na to, že sa to fakt takto stalo, tak ja si myslím, že ani v takom prípade nemáte právo, aby ste si vzali za rukojemníka celú krajinu, pretože možno si to teraz neuvedomujete, ale tou zmenou budú trpieť mnohí ľudia, ktorí nemajú to šťastie ako vy, lebo nemajú ten megafón, nemajú tú mediálnu pozornosť, o ich krivde sa nikdy nikto nedozvie, budú ich tisíce. A ak je teda niečo skrivodlivosť, keď už teda ma zacitoval kolega Dubéci, tak toto je tá skrivodlivosť, že kvôli tej vašej, kvôli tomu vášmu hnevu, akokoľvek by bol hoci spravodlivý, proste budú trpieť ostatní... (Prerušenie vystúpenia časomerom.)
Heger, Eduard, podpredseda vlády a minister financií SR (2020-11-05):
Ďakujem pekne, pán predsedajúci. Dámy a páni, aj tu sa opäť jedná hlavne o teda transpozíciu smernice, takže opäť ako pri predchádzajúcich, ak vystúpite, nech sa páči, budem rád, vypočujem si, ak nie, tak prosím vás o podporu. Ďakujem pekne.
Laššáková, Jana, podpredsedníčka NR SR (2014-11-08):
Pani poslankyňa Nicholsonová.
Glváč, Martin, podpredseda NR SR (2018-05-25):
Pán poslanec Galko, prosím vás netelefonovať v miestnosti.
Zmajkovičová, Renáta, podpredsedníčka NR SR (2013-05-21):
V rozprave vystúpi pán poslanec Viskupič, nech sa páči. Pripraví sa pán poslanec Mičovský.
B. Bugár, podpredseda NR SR: (2002-11-14):
Ďakujem. (Prerušenie rokovania o 16.07 hodine.) (Pokračovanie rokovania o 16.24 hodine.)
Laššáková, Jana, podpredsedníčka NR SR (2014-07-03):
Posledným písomným prihláseným do rozpravy s interpeláciou je pán poslanec Hlina. Nech sa páči, máte slovo.
Hort, Milan, podpredseda NR SR (2010-12-16):
Pán poslanec Alexander Slafkovský s faktickou poznámkou, nech sa páči.
Sloboda, Radovan, poslanec NR SR (2021-03-17):
Ďakujem za slovo, pán predsedajúci. Chcem sa poďakovať kolegyni za tento, za toto porovnanie s inými krajinami, je to vždycky poučné a môžme si urobiť obrázok, ako chodí v iných krajinách, tieto záležitosti. Škoda, že tu neni poslanec Suja, určite by rád reagoval na takéto pekné porovnania. Ďakujem.
Podmanický, Ján, poslanec NR SR (2022-04-29):
Ďakujem za slovo. Takže môžem sa pustiť do (reakcie z pléna). No v poriadku, ja môžem reagovať na vás, pán Šefčík, kľudne. (Reakcie z pléna.)
Halgašová, Jarmila, poslankyňa NR SR (2021-06-24):
Ďakujem pekne, pán predsedajúci. Navrhujem hlasovať o tomto návrhu zákona v utorok o 11.00 hod.
Glváč, Martin, podpredseda NR SR (2017-02-10):
Ďakujem. Dávam slovo spravodajcovi, ktorého určil navrhnutý gestorský výbor pre kultúru a médiá, poslancovi Petrovi Marčekovi. Nech sa páči.
Šimečka, Michal, podpredseda NR SR (2024-01-08):
Ďakujem pekne a s reakciou na faktické poznámky pán poslanec Vančo.
Gašpar, Tibor, poslanec NR SR (2024-02-08):
Hlasujeme o bode 317 druhého pozmeňujúceho návrhu pána poslanca Galka.
Hlinka, Jozef, poslanec NR SR (2023-05-10):
Ďakujem za slovo. Vážený pán predsedajúci, vážení kolegovia, vidím, že kolegyne ani jedna už, dovoľte mi, prosím, ako určenému spravodajcovi výboru predniesť spoločnú správu výborov Národnej rady o výsledku prerokovania návrhu poslancov Národnej rady vo výboroch Národnej rady. Výbor Národnej rady pre financie a rozpočet ako gestorský výbor podáva Národnej rade túto spoločnú správu výborov. Národná rada uznesením č. 2095 z 21. marca 2023 pridelila návrh poslancov týmto výborom: výboru pre financie a rozpočet, ústavnoprávnemu výboru, výboru pre verejnú správu a regionálny rozvoj. Určila zároveň výbor pre financie a rozpočet ako gestorský výbor a lehotu na prerokovanie predmetného návrhu zákona v druhom čítaní vo výboroch. Poslanci Národnej rady, ktorí nie sú členmi výborov, ktorým bol návrh zákona pridelený, neoznámili v určenej lehote gestorskému výboru žiadne stanovisko k predmetnému návrhu zákona. K predmetnému návrhu zákona zaujali výbory toto stanovisko: odporúčanie pre Národnú radu návrh schváliť – výbor pre financie a rozpočet, výbor pre verejnú správu a regionálny rozvoj. Ústavnoprávny výbor neprijal uznesenie, keďže návrh uznesenia nezískal súhlas nadpolovičnej väčšiny prítomných poslancov. Z uznesení výborov Národnej rady uvedených pod bodom III tejto správy nevyplývajú žiadne pozmeňujúce a doplňujúce návrhy. Gestorský výbor na základe stanovísk výborov odporúča Národnej rade predmetný návrh zákona schváliť. Spoločná správa výborov bola schválená uznesením gestorského výboru č. 462 z 2. mája 2023. Týmto uznesením výbor zároveň poveril spoločného spravodajcu, mňa, aby som na schôdzi Národnej rady pri rokovaní o predmetnom návrhu zákona predkladal návrhy v zmysle príslušných ustanovení zákona o rokovacom poriadku. Ďakujem za pozornosť, skončil som, pán predsedajúci, otvorte, prosím, rozpravu.
Viskupič, Marián, poslanec NR SR (2023-02-16):
Ďakujem pekne za slovo. Tak ja neviem, ako k pánovi Vetrákovi, nebudem vyvracať, jednoducho strana SaS, proste sme proti osobitnému odvodu, sme proti jeho zvyšovaniu. A jednoducho aj pre toto nebolo za celú jeseň prijaté, lebo sme boli proti tomu, tak akože to je asi hádam jasné. Kolega Muňko, v podstate úplne súhlasím, len myslím si, že hovoril ani nie tak ku mne, ale hovoril k hnutiu OĽANO, ktoré predkladá vlastne tento návrh, lebo teda hovoril, že, samozrejme, a je to pravda, je to zlé pre podnikateľské prostredie, pre jeho stabilitu, vo finále to zaplatia ľudia. Čiže v podstate súhlasím s tým, čo pán Muňko povedal, len teda nebola to vlastne reakcia smerom ku mne, ale skôr reakcia smerom k pánovi predkladateľovi. No, pán kolega Kuriak, Milan, pozri, no áno, sú krajiny, ktoré majú nejakú formu nejakého zdanenia, a sú krajiny, ktoré nemajú. No tak dá sa inšpirovať proste kdekoľvek, akurát si myslím, že čím slobodnejšia ekonomika, tým je vo finále výkonnejšia a tým pádom tá krajina funguje, funguje lepšie. Ďalší, poviem, taký problém je, že v podstate väčšinou všetky tieto veľké firmy sú dcérskymi firmami nadnárodných spoločností a my sme malá krajina. Oni keď tuto nebude predvídateľne prostredie alebo konkurencieschopné prostredie, tak oni sa zoberú a pôjdu niekam inam, ale z toho Slovensko ani jeho občania, obyvatelia nijak profitovať nebudú, takže toto, toto treba mať na pamäti, že... ja neviem, či je tu našou úlohou vlastne robiť všetko pre to, aby, aby sa v tejto firme podni... v tejto krajine podnikalo ťažko a aby sme stále dodatočné a dodatočné zdanenia dávali. Veď keď si zoberieme, niekde to je normálne že násobné, hej? Že, že im dávame aj špeciálne, ešte povedzme za tú plynovú rúru a ešte patria aj sem. Samozrejme, ešte majú aj, aj daň z príjmu. Úplne že to takto nevie... (Prerušenie vystúpenia časomerom.)
P. Hrušovský, predseda NR SR: (2004-05-11):
(Hlasovanie.) 127 prítomných, 101 za návrh, 18 proti, 7 sa zdržalo, 1 nehlasoval. Návrh sme schválili. Budeme pokračovať teraz v rokovaní o vládnom návrhu zákona, ktorým sa mení a dopĺňa zákon o zdravotnom poistení, financovaní zdravotného poistenia, o zriadení všeobecnej zdravotnej poisťovne a o zriaďovaní rezortných, odvetvových, podnikových a občianskych zdravotných poisťovní v znení neskorších predpisov (tlač 664), ktorý sme schválili prerokovať v skrátenom legislatívnom konaní. Poprosím teraz pána ministra zdravotníctva Rudolfa Zajaca, aby z poverenia vlády Slovenskej republiky predmetný návrh zákona uviedol a odôvodnil.